माघी मेले से शुरू होगी आजादी की दूसरी लड़ाई: संजय सिंह
भास्कर संवाददाता|मालेरकोटला
लोकसभाहलका संगरूर के आप वर्करों और पदाधिकारियों की 14 जनवरी को होने वाले माघी मेले की तैयारियों संबंधी बैठक रविवार को हुई। इसमें सांसद भगवंत मान, संजय सिंह, दुर्गेश पाठक, जस्सी सेखों और अबजिंदर सिंह संघा ने शिरकत की।
इस मौके संजय सिंह ने कहा कि आजादी की दूसरी लड़ाई 14 जनवरी के माघी मेले से शुरू होगी। पंजाब के इतिहास में पहली बार होगा कि आम लोग भ्रष्टाचार, लूटपाट, परिवारवाद के खिलाफ इकट्ठा होंगे। भगवंत मान नेे कहा कि आप की संगरूर यूनिट बेहद मजबूत है। इसकी छवि को खराब करने की विरोधियों द्वारा कोशिशें की जा रही हैं। उन्होंने कहा कि कैप्टन अमरिंदर सिंह अमृतसर से सांसाद हैं लेकिन कैप्टन ने संसद में एक भी हाजिरी लगाकर अमृतसर के लोगों के साथ विश्वासघात किया है।
मालेरकोटला| माघीमेले की तैयारियों को लेकर पंजाब में बैठकें की जा रही हैं। माघी मेले में दिल्ली के सीएम अरविंद केजरीवाल शिरकत करेंगे। 14 जनवरी की रैली ऐतिहासिक होगी। यह बात आम आदमी पार्टी के नेता संजय सिंह ने रविवार को पत्रकारों से बातचीत में कही। उन्होंने कहा कि रैली में पांच लाख लोगों को शामिल करने का लक्ष्य रखा गया है। जिला संगरूर से आप वर्करों ने 70 हजार लोगों का लक्ष्य रखा है। उन्होंने कहा कि कैप्टन अमरिंदर सिंह पर सिटी सेंटर घोटाला, प|ी बेटे के विदेशी बैंक खातों में काला धन जमा हैं। अकाली-भाजपा सरकार ने पंजाब में नशाखोरी, रेत माफिया, भू-माफिया, ट्रांसपोर्ट माफिया का शासन स्थापित किया है। पंजाब की जनता दोनों भ्रष्ट पार्टियों को चलता करते हुए दिल्ली का इतिहास दौहराएगी और 100 से अधिक सीटों पर जीत दर्ज करेगी।
मालेरकोटला में बैठक में शामिल भगवंत मान, संजय सिंह।
awa_Deva npi_Deva awa_Deva hin_Deva hin_Deva bho_Deva